b"\n_START_ARTICLE_\nMilo\xc5\xa1 Karadagli\xc4\x87\n_START_SECTION_\nBiografia\n_START_PARAGRAPH_\nKaradagli\xc4\x87 comen\xc3\xa7\xc3\xa0 a tocar la guitarra a l'edat de 8 anys. Durant la seva adolesc\xc3\xa8ncia les Guerres iugoslaves eren en el seu moment \xc3\xa0lgid, i tot i que Montenegro no es va veure afectada directament pel conflicte, la seva poblaci\xc3\xb3 va quedar a\xc3\xafllada de la resta d'Europa. Malgrat tots, el Milo\xc5\xa1 de 17 anys va sol\xc2\xb7licitar i obtenir una beca a l'Royal Academy of Music de Londres, on es va despla\xc3\xa7ar i on ha continuat vivint, tot i mantenir relacions estretes amb la seva fam\xc3\xadlia i la seva p\xc3\xa0tria. _NEWLINE_El seu cognom t\xc3\xa9 un significat concret: Kara (que vol dir fosc) i da\xc4\x9f (que vol dir muntanya)  signifiquen el mateix que Montenegro en turc. Karadagli\xc4\x87 \xc3\xa9s doncs la forma eslava del cognom turc (Karada\xc4\x9fli), i significa montenegr\xc3\xad.\n_START_SECTION_\nCarrera\n_START_PARAGRAPH_\nEl seu primer \xc3\xa0lbum port\xc3\xa0 per t\xc3\xadtol Mediterr\xc3\xa1neo, i amb ell va arribar al top d'enregistraments cl\xc3\xa0ssics arreu del m\xc3\xb3n l'any 2011, guanyant tant el prestigi\xc3\xb3s Young Artist of the Year (artista jove de l'any) als Premis Gramophone  i el premi Eco Klassik Newcomer of the Year (revelaci\xc3\xb3 de l'any). El 2012 va ser anomenat Classic BRIT MasterCard Breakthrough Artist of the Year (artista revelaci\xc3\xb3 de l'any) pel seu segon enregistrament: Latino._NEWLINE_L'any 2012 va veure la incorporaci\xc3\xb3 de Milo\xc5\xa1 als concert p\xc3\xbablics, amb debut amb entrades exhaurides i gires pel Regne Unit, Fran\xc3\xa7a, Holanda, Su\xc3\xafssa, els EUA, Canad\xc3\xa0, Corea, Jap\xc3\xb3, Hong Kong i Austr\xc3\xa0lia. D'aleshores en\xc3\xa7\xc3\xa0 ha visitat nombrosos pa\xc3\xafsos, entre ells Catalunya, on va actuar l'any 2015 a l'Auditori de Girona amb la GIOrquestra._NEWLINE_Milo\xc5\xa1 fa servir una guitarra D'Addario J46 cordes i una de Greg Smallman de l'any 2007."